বগুড়া সংবাদ ডট কম (শাজাহানপুর প্রতিনিধি জিয়াউর রহমান) : বগুড়ার শাজাহানপুরে গ্যাস ট্যাবলেট খেয়ে শাহাদত হোসেন (১৮) নামে একজন এইচএসসি পরিক্ষার্থী আত্মহত্যা করেছে। শনিবার সকাল ৯টার দিকে শাহাদত নিজ বাড়িতে গ্যাস ট্যাবলেট সেবন করে গুরুতর অসুস্থ্য হয়ে পড়লে সাথে সাথে বগুড়া শহিদ জিয়াউর রহমান মেডিকেল কলেজ হাসপাতালে ভর্তি করা হয়। সেখানে চিকিৎসাধিন অবস্থায় বেলা ১২টার দিকে সে মারা যায়। শাহাদত উপজেলার ডেমাজানী গ্রামের সিএনজি চালিত অটোটেম্পু চালক মজিবর রহমানের পুত্র। সে ডেমাজানী কমরউদ্দিন ডিগ্রী কলেজ থেকে এবার এইচএসসি পরিক্ষার্থী ছিল।